procesaur/Wiki.mk huggingface dataset:
Ли Томлин

Ли Марк Томлин (роден на 12 јануари 1989) — англиски фудбалер кој игра за Питерборо Јунајтед како напаѓач или по крилните позиции. Тој претходно играше за Лестер Сити и Рашден и Дајамондс.
1 Кариера
1.1 Почетоци и настапите за Рашден и Дајмондс
Томлин ја започна својата кариера во младинскиот погон на Лестер Сити во 1998 година, пред да продолжи да тренира во младинските категории на Рашден и Дајамондс во 2005 година. Во октомври 2005 година, тој стана најмладиот фудбалер на Рашден кој дебитирал за клубот со само 16 години и десетина месеци, кога тој влезе како замена на местото на Дру Бротон во 74 минута. Во текот на остатокот од сезоната тој направи уште неколку настапи влегувајќи од клупата, но неговиот прв старт во почетните 11 дојде во ноември 2005 година, во преигрувањето на натпреварот од првиот круг на ФА Купот против Халифакс. Тој направи 21 настап во Лига Две во сезоната 2005-06.
Пред почетокот на сезоната 2006-07, Томлин го привлече вниманието на неколку поголеми клубови и бил повикан на проби во Ливерпул. Во текот на сезоната, тој започнал да игра многу поредовно и се почесто бил стартер, со што станува стандарден првотимец на Рашден во оваа сезона. Тој го постигна својот прв гол за клубот против Вејмут во 21 минута, во меч што беше прв на клубот по отпуштањето на дотогашниот менаџер Пол Харт. Тој веднаш постигнува уште еде погодок, овој пат против Алтринхам во ФА Купот во четвртата квалификациска рунда. Тој постигна шест гола во текот на сезоната, играјќи најчесто како напаѓач, но повремено настапува и на двете крила.
Пред-сезонските натпревари за сезона 2007-08 тој ги почна многу силно, постигнувајќи еден гол против Нотингем Форест, и обезбедувајќи си себе место во нападот пред силната конкуренцијата на Сајмеон Џексон и Мајкл Ренкин.
Тој бил префрлен по левата страна во средниот ред за време на сезоната 2009-10 под влијание на неговиот менаџерот Џастин Единбург кој е заслужен за неговиот развој и остварување на неговиот трансфер во професионалните дивизии на Фудбалската Лига. По крајот на сезоната била одбиена понуда од шест-цифри за Томлин од друга екипа од Англиската Blue Square Премиер лига, а се верува дека тоа била екипата на Кроули Таун. По ова од екипата на Рашден потврдиле дека ќе му биде понуден нов договор.
1.2 Питерборо Јунајтед
Тој потпишал за Лига Еден тимот Питерборо Јунајтед за сума од €250 000 на 6 август 2010. Тој му помога на тимот со многу напорна работа и дисциплина и успева да се здобие со промоција во Чемпионшип лигата веќе во првата сезона со нив. Тој беше стартер во финалето на плеј-офот во кое неговиот тим, популарните ''The Posh'', го растурија Хадерсфилд со 3-0 на Олд Трафорд.
Томлин продолжува да ја развива својата репутација и во Чемпионшип лигата кога на 20 август 2011 година, тој го постигна својот прв професионален хет-трик во натпреварот против Ипсвич Таун, предводејќи го Питерборо до голема победа со огромни 7-1. На 10 декември 2011 година тој постигна прекрасен погодок со глава против тимот во кој поникна, Лестер Сити, за да му донесе бод на својот тим во натпреварот што заврши 1-1. Тој ја заврши сезоната со 8 гола.
Сина ѕвездичка

Сина ѕвездичка или Агерат (лат. ''Ageratum houstonianum''; син. ''Ageratum mexicanum'') претставува ниска едногодишна билка. Има преубава виолетово сина боја, а може да се сретне и розово - црвената боја и потекнува од фамилијата на „Asteraceae“. Бидејќи е украсно растение, за негово одгледување на балконите треба да се има предвид дека ова растение бара сончева експозиција.
Висината на стеблото му изнесува должина од 30-45см па сè до 1метар. Листовите му се со димензии од 2-7см. Цвета на средината од месец август или почетокот на месец септември.
Трнинка

Трнинка (трненка, трнка; науч. ''Prunus spinosa'') — вид од родот слива (''Prunus'') која потекнува од Европа, западна Азија, и локално во северозападна Африка. Ја има и во Македонија. Има сини плодови кои се употребуваат за исхрана и во народната медицина.
Шлајц

Шлајц (|Schleiz) — град во округот Зале-Орла, во Тирингија, Германија.
1 Местоположба
Шлајц се наоѓа во тириншката област Фогтланд, пошумено подрачје на границата на Тирингија, Саксонија, Баварија и Чешка. Градот се наоѓа во долината на реката Визента, близу автопатот А9 (Берлин &ndash; Минхен).
1.1 Градски единици
Шлајц ги вклучува следниве единици:
* Мешлиц
* Грохвиц
* Обербемсдорф
* Лесау
* Лангенбух
* Вистендитерсдорф
* Дресвајн
* Грефенварт
* Ошиц
* Хајнриксру
2 Историја
Шлајц започнал како мала населба која потекнува околу 1200 година („Altstadt“) и одделениот Нов град („Neustadt“), кој бил основан веднаш до него. Новиот град имал замок и градски ѕидини. До 2 декември 1482 биле целосно одделени заедници, по што се споиле во еден град. Имало и населба на Тевтонскиот ред и некое време пред 1848 градот бил главен град на малото кнежевство Ројс-Шлајц. Во негова близина се одржала битка помеѓу Французите и Прусите во 1806.
Замокот бил уништен кон крајот на Втората светска војна, во април 1945.
3 Население
Движење на бројноста на населението низ годините:
Игор Иванов

Игор Иванов-Изи (роден во во ) — македонски филмски режисер.
1 Филмско творештво
Иванов ја започнал својата професионална кариера во 1993 година, режирајќи телевизиски серии. Од 1995 до 2004 година, тој направил неколку кратки и документарни филмови презентирани и наградени на фестивали во светот. Неговиот краток филм „''Бубачки''“ бил во конкуренција на 54-то Берлинале и ја добил наградата „Златен леопард“ на Филмскиот фестивал во Локарно. Во 2007 година, неговиот прв долгометражен филм „''Превртено''“ бил презентиран на Филмскиот фестивал во Карлови Вари, а Иванов ја освоил наградата за најдобар режисер на Mostra De Valencia, филмскиот фестивал во Валенсија. Неговиот втор филм, под наслов „''Соба со пијано''“, бил издаден во Македонија на 15 септември 2013 година и ја имал својата премиера во САД на 50. Филмски фестивал во Чикаго. Во 2015 година бил режисер на детската телевизиска серија 5+ фамилија на МРТ 1. Бил режисер на една епизода од серијата Сенки над Балканот во 2017 година. Во 2017 година е режисер на серијата Инсајдер на Телма. Во 2020 година, на покривот на ГТЦ во Скопје била одржана премиерата на неговиот филм „''Хомо''“, кој бил снимен во текот на 2019 година. Во период од 2016 до 2024 година е режисер на телевизиската серија Преспав на МРТ 1.
Балканот не е мртов (филм)

Балканот не е мртов ― македонски игран филм, по сценарио на Дејан Дуковски, Александар Поповски и Ана Ласиќ, а во режија на Александар Поповски. Музиката ја компонирал Кирил Џајковски. Филмот е екранизација на истоимената драма на Дејан Дуковски од 1992 година.
1 Основни податоци за филмот
„Балканот не е мртов“ е прв самостоен филм на режисерот Александар Поповски. Сценариото за филмот е напишано од Дејан Дуковски, Александар Поповски и Ана Ласиќ, а според истоимениот драмски текст на Дејан Дуковски од 1994 година. Проектот за снимање на филмот бил одобрен уште во 2004 година, но поради бројните административни и технички проблеми, снимањето завршило дури во 2010 година. Филмот за првпат бил прикажан на фестивалот "Браќа Манаки" во Битола, во 2012 година, додека официјалната премиера пред публиката била одржана на 18 октомври 2013 година во киното "Милениум", во Скопје. Филмот е снимен во копродукција на продуцентските куќи "Кино око" и "ФхЗх" од Скопје, и "Аталанта" од Словенија. Снимањето било финансирано од Министерството за култура на Македонија и од Филмскиот фонд на Македонија, а вкупниот буџет изнесувал 850.000 евра.
2 Кратка содржина
1905 година. Европа го достигна зенитот на славата ....Европејците се вџашени од технолошките достигнувања на Хенри Форд и браќата Рајт. Чудото со сликата во движење на Џорџ Молие и појавувањето на Сара Бернар ги забавува европските градови. Паради на радост и луксузни партии ... Создадени се нови скулптури, нови споменици, нови архитектонски гиганти се изградени насекаде. Европејците ја поздравуваат новата епоха која конечно ќе го обедини стариот континент, да стави крај на војните и донесе радост, напредок и благосостојба на човештвото. Во исто време, далеку на Балканот, големата Отоманското Царство се распаѓа.
Список на соработници на Службата за државна безбедност

Во табелата во продолжение се наведени лицата опфатени со процесот на лустрација како соработници на Службата за државна безбедност во СФРЈ.
Име, Јавна функција, Псевдоним, Период, Решение
Божин Павловски, писател, издавач, член на МАНУ, Прозаист, 1982-1991
Бранко Цветков, советник во Општина Куманово, Велешки студент, 1965 - ?
Бранко Темов, член на управен совет, ?, ?
Вангел Гагачев, судија од Врховниот суд, Гоце, 1957 - 1982
Васил Костојчиновски, поранешен секретар на Службата за државна безбедност, 1975-1976
Владимир Милчин, режисер и универзитетски професор, Драматург, 1976 - 1987
Ѓорги Прцуловски, Претседател на општина Ресен, ?, ?
Добри Величковски, секретар на Службата за државна безбедност, ?, ?, не е објавен бидејќи е починат
Зоран Јованов, советник во Општина Росоман, Референт, 2000 - 2006
Исак Ајрули, советник во Општина Боговиње, Зенит, 1976 - 1984
Јорданчо Чевревски, член на советот на МРТВ, Танц, 1987 - 1995
Кирил Псалтиров, советник во Општина Гази Баба, Студент, 1963
Киро Дојчиновски, пратеник, ?, ?
Киро Јанчев, директор, ?, ?
Коста Балабанов, член на советот на Музеј на Македонија, Маријан, 1949 - 1966
Махи Несими, посланик, Шар, 1984 - 1988
Миленко Габер, Директор на завод за вработување Берово, ?, ?
Михаил Андреев, директор, ?, ?
Мирко Буневски, поранешен секретар на Службата за државна безбедност, ?, 1978 - 1980
Мустафа Спахиу, новинар, ?, ?
Николче Бабовски, пратеник, Ветеринар, 1998 - 2010
Петар Целакоски, директор на битолскиот дом на културата, ?, ?
Реџеп Златку, лустриран по служебна должност, ?, ?
Сејфедин Харуни, пратеник, ?, 1976 ?
Слободан Угриновски, советник во Град Скопје, Ле Корбизје, 1973 - 1983
Стојан Чамински, секретар на СВР-СК, ?, ?
Трендафил Ивановски, претседател на Уставниот суд, ?, ?
Фаредин Мифтари, заменик-директор во затворот, Кореограф, 1985 - 1991
Хисен Шаќири, новинар, ?, ?
Шабан Шеху, советник во владата, Мирче, 1957 - 1966
Координатен почеток

Координатниот почеток (се означува со ''O'') во еден Евклидов простор е посебна точка што се користи како појдовно место за геометријата на околниот простор. Во Декартовиот координатен систем, почетокот е во точката кајшто се сечат оските. Во Евклидовата геометрија, почетокот може да биде било која точка, на било кое место.
Најстапени координатни системи се дводимензионалните (опфатени во рамнина) и тридимензионалните (опфатени во простор), составени од две, односно три нормални оски. Почетокот ја двои секоја оска на два дела, наречени позитивна и негативна полуоска. Потоа точките на рамнината или просторот се означуваат со бројчени координати во однос на почетокот (положбата на нивните проекции долж оските, во позитивна или негативна насока). Самиот почеток има нулти координати; (0,0) во две димензии и (0,0,0) во три.
Почетокот на комплексната рамнина е точката кајшто се сечат реална оска и имагинарна оска, т.е. точката што претставува 0 + 0''i''.
1 Симетрија во однос на почетокот
Кога еден графикон е симетричен во однос на почетокот, тогаш опишува линија која би била иста доколку ја свртиме за 180 степени. Формално речено, графиконот е симетричен во однос на почетокот доколку се пресликува по x-оската и по y-оската.
Графиците на една обратна функција и нејзиниот спротивен пандан секогаш ја содржат линијата ''y'' = ''x'' што дефинитивно минува низ координатниот почеток како оска на симетрија.
2 Поврзано
* Бројна оска
* Координатна оска
Исак џамија (Битола)

Исхак Челеби Ибн Иса џамија е изградена во 1506 година и таа е една од најстарите зачувани џамии во Битола. Наспроти Саат-кулата, и Безистенот, оваа џамија чие минаре е високо околу 50 метри, едноставно доминира во просторот.
Оваа џамија била само дел од големиот вакаф на ктиторот кој освен оваа џамија изградил и медреса, мектеб, 103 дуќани, лозја, 20 воденици и многу други објекти.
Велика Парусија

Велика Парусија — македонски ракопис и препис од 1863 година. Ракописот претставува книга која содржи имиња на ктитори, дарители и други заслужни луѓе за изградба на црковен објект, главната манастирска црква „Св. Богородица“ на Кичевскиот манастир. Нивните имиња се споменуваат во литургии. Не е познато во кој период живееле овие луѓе бидејќи книгата е препис на постар ракопис. Остатоците од оваа книга се чуваат во архивот во Охрид.
Милиметар на живиниот столб

Милиметар на живиниот столб (mmHg, ммжс) е единица за притисок со сооднос од 760 на 1 стандардна атмосфера, приближно еднаква на еден милиметар на жива во столбот на барометар.
Единицата е наречена и „тор“ (Torr) во чест на италијанскиот физичар Еванџелиста Торичели (1608-1647) кој ја открил законитоста на притисокот во тенок сад и го изумил барометарот (1644).
1 Разлика во метрологијата
Имињата милиметар на живиниот столб и тор се сметаат за синонимни во сите полиња освен во метрологијата, која прави разлика помеѓу нивните вредности. Оваа разлика е помала од една седуммилионтина, што е многу мал износ, па затоа се смета за занемралива во сите полиња вон метрологијата.
Еден милиметар жива по дефиниција изнесува ( × × ), земајќи ги предвид густината на живата и забрзувањето на Земјината тежа.
Торот се дефинира како од една атмосфера, додека пак атмосферата се дефинира како 101,325 kPa. Затоа, 1 тор е еднаков на Pa. Децималниот облик на дропката е бесконечно долг (во периода).
Разликата помеѓу милиметарот на живиниот столб и торот е дадена со следниов однос:
*1 Torr = mmHg
*1 mmHg = Torr
2 Поврзано
*Притисок
*Атмосфера (единица)
*Милиметар на водниот столб
*Паскал (единица)
Моргенрете-Раутенкранц

Моргенрете-Раутенкранц (|Morgenröthe-Rautenkranz) — село и поранешна општина во округот Фогтланд, во Саксонија, Германија. Од 1 октомври 2009 година е дел од општината Мулденхамер.
1 Личности
* Зигмунд Јен (р. 1937), првиот германски космонаут
Куќа на Крапчевци

Куќата на семејството Каневчеви (Крапчевци) ― староградска куќа во Охрид, заведена како Културно наследство на Македонија под името Куќа на ул. „Маршал Толбухин“ бр. 2. Куќата се наоѓа веднаш на југ од црквата Св. Софија.
1 Историја
Куќата била изградена во втората половина на XIX век. Овде мајсторите-градители постигнале вистинска хармонија во градбата со неправилна основа што има приземје и два ката од кои секој нареден е поширок од претходниот. Нивната виртуозност особено доаѓа до израз на западната, челна фасада на куќата, при обработката на тимпанот како силна завршница на градбата каде што се чувствуваат извесни барокни влијанија.
2 Галерија
3 Поврзано
* Културно наследство на Македонија во Општина Охрид
Петер Јарош

Петер Јарош (словачки: Peter Jaroš; 22 јануари 1940) е словачки писател.
1 Животопис
Јарош е роден во Хибе во семејство на градежници. Од 1957 до 1962 година тој студитал словачки и руски на Коменскиот Универзитет во Братислава. По завршувањето тој работел како уредник во издавачката куќа „Младе лета“. Меѓу 1962 и 1965 година бил уредник на неделникот „Културни живот“, а потоа до 1971 година работел за Словачкото радио во Братислава. Од 1972 година тој работел како текстописец за словачките филмови. Денес работи во Националниот центар за образование во Братислава.
2 Дела
Некои од делата на Јарош се:
Романи:
*''Пладне на тераса''*''Илјадагодишна пчела''
Приказни:
* "Илјадагодишна пчела" (1983)
* "Снег под нозе" (1978)
3 Поврзано
* Словаци
* Словачки јазик
* Словачка книжевност
Земјата на Израел

Музејот Ерец Израел (|Eretz Israel Museum, хебрејски: ''מוזיאון ארץ ישראל''‎) — основан во 1953 година во Тел Авив. Содржи голем број археолошки, антрополошки и историски артефакти организирани во серија изложбени павилјони. Секој павилјон е посветен на друга тема: стакларија, керамика, монети, бакар итн. Музејот исто така има и планетариум.
Музејското крило „Човекот и неговото дело“ содржи современи демонстрации на антички методи на ткаење, производство на накит и керамика, мелење жито и печење леб. Тел Касил, ископина во која биле откриени 12 различни културни слоеви, се наоѓа во основата на музејот.
Дрезденска долина на Елба

Дрезденската долина на Елба е поранешен објект на светското културно наследство во Дрезден, Германија. Долината, протегајќи се на околу 20 километри и поминувајќи низ Дрезденската долина и градот Дрезден, е едно од двете културни знаменитости долж реката Елба. Вредноста на оваа знаменитост лежи во фактот дека вклучува и урбана зона, како и природните речни брегови и падини.
Како точки на интерес во долината на Елба влегуваат Пилниц со неговиот замок и старото село, како и селото Лошвиц со замокот Албрехтсберг, делата на инженерството како мостот Сино чудо, жичената железница во Дрезден и висечката железница во Дрезден и историскиот центар со градбите Тераса на Брил, Земперова опера и Хофкирхе (римокатоличка црква во поранешниот суд). Делови на областа како Блазевиц се историски предградија на градот, додека истовремено се и индустриски окрузи.
Плановите за изградба на мостот Валдшлесхен (''Waldschlößchenbrücke'') со четири ленти низ долината се покажаа контроверзни. Во 2006, одборот на светското наследство на УНЕСКО ја сместил Дрезденската долина на Елба на нејзиниот список на светско наследство во опасност и се заканил со нејзино повлекување од списокот на објекти на светско наследство. Според официјалната страница на одборот, одборот означил дека „плановите за изградба на мост преку Елба би можеле да имаат сериозно влијание врз целовитоста на пејзажот и дека со тоа долината повеќе нема да заслужува да биде дел од списокот на светско културно наследство“ и затоа одлучиле да ја сместат Дрезденската долина на Елба на списокот на загрозени објекти на светското наследство и назначиле дека доколку плановите за мостот се остварат во 2007, долината ќе биде повлечена од самиот список“.
Иако мостот бил одобрен на референдум во 2005, советот на градот одлучил на 20 јули 2006 да го сопре повикот за изградба на мостот. Меѓутоа, по неколку судски одлуки, градот бил присилен да ја започне изградбата на мостот на крајот на 2007 до понатамошните судски рочишта, кои се одржале во 2008.
Во јули 2008, одборот на светското наследство на УНЕСКО одлучил да ја зачува Дрезденската долина на Елба на списокот на светско наследство со надеж дека изградбата ќе биде запрена и целовитоста на пејзажот ќе биде вратен. Доколку не биде така, објектот ќе биде симнат од списокот на светско наследство во 2009.
Во јуни 2009 на состанокот на УНЕСКО во Севиља, одборот на светското наследство одлучил со 14 против 5 гласа и два воздржани да ѝ го одземе статусот на Дрезденската долина на Елба како објект на светското културно наследство.
ФК Виган Атлетик

Виган Атлетик Фудбал Клуб е англиски професионален фудбалски клуб со седиште во Виган, Грејтер Манчестер. Клубот се натпреварува во Премиерлигата, што е највисоко ниво на англискиот фудбал. Нивните моментален престој во Премиер Лигата е само петта сезона во врвот на англискиот фудбал во историјата на клубот.
Тие настапуваат на DW стадионот од 1999 година, споделувајќи го овој стадион со рагби екипата Виган Вориорс. Тие претходно играле на Спрингфилд парк цели 67 години . Прекарот на клубот е Латикс изведен од контракција на зборот "Атлетик".
Во сезоната 2011-12, Виган Атлетик беа најмладиот клуб во Премиер Лигата, формиран во 1932 година. Најголемиот успех во историјата на клубот е освојувањето на ФА Купот во сезоната 2012-13, што за Виган значеше прво учество во некој од европските турнири, настап во Лигата на Европа следната сезона.
1 Играчи
2 Трофеи
* ФА Куп : 2012./13.
----*Прва дивизија вицешампиони: 2004./05.
*Лига куп финалисти 2005./06.
Пливање на Летните олимписки игри 2012 – 200 м мешано во машка конкуренција

Пливачката трка на 200 метри мешано за мажи на Летните олмписки игри 2012 се одржа на 2 август во базенот од Олимпискиот центар за водени спортови во Лондон. Преелиминациите и полуфиналните трки беа одржани на 1 август.
1 Рекорди
Пред натпреварувањата, светскиoт и олимпискиот рекорд беа:
2 Резултати
2.1 Преелиминации
Место, Група, Линија, Име, Националност, Време, Белешки
1, 3, 4, Ласло Чех, 1:57.20, Q
2, 5, 4, Рајан Лохте, 1:58.03, Q
3, 4, 3, Косуке Хагино, 1:58.22, Q
4, 4, 4, Мајкл Фелпс, 1:58.24, Q
5, 5, 5, Тијаго Переира, 1:58.31, Q
6, 3, 5, Џејмс Годард, 1:58.56, Q
7, 5, 3, Маркус Дајблер, 1:58.61, Q
8, 4, 5, Маркус Роган, 1:58.66, Q
9, 4, 6, Кен Такакува, 1:58.82, Q
10, 5, 7, Хенрике Родригес, 1:59.37, Q
11, 3, 2, Чад ле Клос, 1:59.45, Q
12, 5, 8, Гал Нево, 1:59.56, Q
13, 5, 6, Даниел Трантер, 1:59.70, Q
14, 5, 1, Витаутас Јанушаитис, 1:59.84, Q
15, 3, 3, Џои Реубак, 2:00.04, Q
16, 2, 6, Ендрју Форд, 2:00.28, Q
17, 2, 3, Рафаел Стачиоти, 2:00.38
18, 3, 1, Диого Карваљо, 2:00.40
19, 3, 8, Марќин Ќешлак, 2:00.45
20, 4, 8, Федерико Турини, 2:00.63
21, 3, 7, Даријан Таунсенд, 2:00.67
22, 2, 4, Бредли Али, 2:00.85
23, 3, 6, Ванг Шун, 2:00.85
24, 2, 5, Александар Тихонов, 2:01.00
25, 2, 7, Мартин Ливамаги, 2:01.09
26, 2, 1, Андреас Вазаиос, 2:01.23
27, 4, 2, Филип Хајнц, 2:01.32
28, 2, 8, Давид Карасек, 2:01.35
29, 2, 2, Таки Мрабет, 2:01.41
30, 4, 1, Ву Пенг, 2:01.43
31, 4, 7, Џејден Хадлер, 2:01.54
32, 1, 5, Јунг Вон-Јонг, 2:03.33
33, 1, 4, Максим Шемберев, 2:03.40
34, 1, 3, Нутапонг Кетин, 2:03.91
35, 5, 2, Давид Веражто, 2:04.53
36, 1, 6, Енсар Хајдер, 2:05.70
2.2 Полуфинале
2.2.1 Полуфинале 1
Место, Линија, Име, Националност, Време, Белешки
1, 4, Рајан Лохте, 1:56.13, Q
2, 5, Мајкл Фелпс, 1:57.11, Q
3, 3, Џејмс Годард, 1:58.49, Q
4, 7, Гал Нево, 1:59.17
5, 2, Хенрике Родригес, 1:59.58
6, 1, Витаутас Јанушаитис, 2:00.13
7, 8, Ендрју Форд, 2:01.58
6, Маркус Роган, ДСК
2.2.2 Полуфинале 2
Место, Линија, Име, Националност, Време, Белешки
1, 4, Ласло Чех, 1:56.74, Q
2, 3, Тијаго Переира, 1:57.45, Q
3, 5, Косуке Хагино, 1:57.95, Q
4, 2, Кен Такакува, 1:58.31, Q
5, 7, Чад ле Клос, 1:58.49, Q
6, 6, Маркус Дајблер, 1:58.88
7, 8, Џои Реубак, 1:59.57
8, 1, Даниел Трантер, 2:00.46
Чад ле Клос се квалификувал за финалето, но подоцна откажал.
2.3 Финале
Место, Линија, Име, Националност, Време, Белешки
3, Мајкл Фелпс, 1:54.27
4, Рајан Лохте, 1:54.90
5, Ласло Чех, 1:56.22
4, 6, Тијаго Переира, 1:56.74
5, 2, Косуке Хагино, 1:57.35
6, 7, Кен Такакува, 1:58.53
7, 1, Џејмс Годард, 1:59.05
8, 8, Маркус Дајблер, 1:59.10
Ровец

Ровец или коњоштип (науч. ''Gryllotalpa gryllotalpa'') е правокрилен инсект од фамилијата Ровци (''Gryllotalpidae''). Важи за значаен штетник во градинарството. Живее во бавчи и тревници и копа ходници во земјата со силните предни нозе. Се храни со штурци, ларви и корења. Во шуплините под земја женката полага 200–300 јајца; по три недели се развиваат ларви кои презимуваат под земја. Распространет е во средна Европа, но го има и во Македонија. Растат до 20–25 cm.
Трихоплакс

Трихоплаксот претставува наједноставно повеќеклеточно животно кое нема ткива и органи. Досега тоа е единствениот вид пронајден и опишан од Плакозоата. Го открил германскиот истражувач Шулц во 1883 година. Името ''T.adherens'' го добила по тоа што добро се прицврстува. дури и за стаклени површини
1 Наводи
en:Trichoplax
Охридски топчест сунѓер

Охридскиот топчест сунѓер (Ochridaspongia rotunda) претставува една од најинтересните реликтни форми во езерото. Во Охридското Езеро живеат и други видови сунѓери кои се пораспространети. Меѓутоа, охридскиот тркалезен сунѓер научниците го споредуваат единствено со ендемските сунѓери во Тибериското Езеро на Блискиот Исток и во Бајкалското Езеро во Сибир. Заклучокот на научниците е дека охридските, бајкалските и тибериските сунѓери претставуваат многу стари остатоци од некогашниот жив свет од евроазиската област што се сочувале до денес, секој вид во своето езерско живеалиште.
Охридскиот сунѓер е еден од најинтересните облици на сублиторалната зона, и не само поради тоа што е прастар облик кој потсетува на морски еж без боцки, туку тој целосно се разликува од другите сунѓери во Охридското Езеро кои се исклучиво ограничени на литоралната зона.
1 Опис
Охридскиот сунѓер е со крупни димензии, со пречник во основата од 13 см. Овој сунѓер живее прицврстен на празни черупки на школка или на некое покрупно камче. Самиот топчест облик покажува дека животното живее под услови на релативно мирна вода, во која брановите и движењата воопшто не се чувствуваат. На слободниот крај на сунѓерот се наоѓа голема вдлабнатина чија внатрешна површина содржи многу отвори што водат до внатрешниот систем од каналчиња и коморчиња, низ кои циркулира водата носејќи со себе хранливи материи. Бојата на сунѓерот е жолтеникаво-белузлава со кадифест изглед на површината.
2 Живеалиште
Охридскиот сунѓер слегува до длабинската зона, до 120 м. Неговата популација е најгуста во черупките на литоралот каде што наоѓа цврста основа на која ларвата може да се прицврсти и понатака да расте и да се развива. Се наоѓале ембриони и ларви од охридскиот сунѓер во текот на цела година, бидејќи не формира гемули, па затоа, забележано било дека тој има ембрионален развој преку целата година.
3 Значење
Охридскиот сунѓер служи како засолниште на амфиподното ракче Gammarus ochridensis кое живее во вдлабнатината нателото на сунѓерот. Исто така, со сунѓерот во иста поблиска заедница живее и друг вид ситно ракче,Ochridacyclops arndti , кое живее во заедница и со други сунѓери што ја населуваат плитката литорална зона.
Стивен Нејсмит

Стивен Нејсмит (англиски: ''Steven Naismith''), (роден на 14 септември 1983 во Ирвин) — шкотски фудбалер кој игра на крилните позиции, а по потреба и како напаѓач за англискиот клуб Норич Сити и за шкотската фудбалска репрезентација.
1 Кариера
1.1 Клубови
Нејсмит ја започнал својата кариера во Килмарнок во 2004 година. Тој поминал четири години во тимот од Ершир каде што ги освоил наградите SFWA млад играч на годината во 2006 година и SPFA млад играч на годината следната сезона. Нејсмит му се приклучи на Ренџерс во текот на летото 2007 година за сума од £ 1.9m. Додека играл за клубот од Глазгов освоил три последователни титули во лигата, потоа Шкотскиот куп во 2008 година и Лига купот на двапати во 2010 година и 2011 година. Тој потпишал за Евертон во јули 2012 година по финансискиот колапс на Ренџерс.
1.2 Репрезентација
Нејсмит го направи своето полно репрезентативно деби во 2007 година против репрезентацијата на Фарски Острови и ототгаш има 45 настапи, во кој постигнал седум голови. Тој го постигнал својот прв гол за Шкотска во поразот од 3–2 од Шпанија на Хемпден Парк на 12 октомври 2010 година, во квалификациите за Европското првенство 2012.
2 Титули
2.1 Ренџерс
*Премиер лига (3) : 2008-09, 2009-2010, 2010-11
*Шкотски куп (1) : 2009
*Лига куп (1) : 2011
Штајнберг (Саксонија)

Штајнберг (|Steinberg) — општина во округот Фогтланд, во Саксонија, Германија. Била основана во 1994 со спојување на трите села ''Ротенкирхен'', ''Вернесгрин'' и ''Вилденау'' и била именувана по соседниот врв Штајнберг (661 м), дел од Рудните Планини.
Во Вернесгрин се наоѓа пиварницата Вернесгринер.
Светски регистар на морски видови

Светски регистар на морски видови (|World Register of Marine Species) е база на податоци која се стреми да обезбеди авторитативна и сеопфатна список на имињата на морските организми. Содржината на регистарот е изменувана и одржувана од научници, специјалисти за секоја група организми. Регистарот е основан во 2008 година и финансиран од страна на Европската Унија. Во септември 2012 година во регистарот биле запишани 214.921 видови на морски организми.
Кристијан Бентеке

Кристијан Бентеке (роден на 3 декември 1990 година) во Киншса, е белгиски фудбалер со конгоанско потекло, напаѓач на Кристал Палас и на белгиската репрезентација.
Тој ја започна кариерата во Стандард Лиеж, играјќи во сезената 2008–09 во првата белгиска дивизија која ја заврши со триумф.Нардната сезона Бентеке го засили тимот на Кортрајк како позејмен играч, а година подоцна беше пратен на уште една позајмица во тимот на Мехелен. Во 2011 година тој се пресели во екипата на Генк, каде што имаше две усшени сезони постигнувајќи 19 погодоци. Добрите игри во Генк му донесоа трансфер во Астон Вила во вредност од £7 милиони фунти. Тој постигна 49 гола на 100 натпревари за Вила во сите натпреварувања вклучувајќи, 19 постигнати голови во дебитанстака сезона во Премиер лигата, а со добрите игри и помогна на екипата да стигне до финалето на ФА Купот, во 2015 година. Во 2015 година тој беше продаден на Ливерпул за £32,5 милиони фунти. Тој не ги даде очекуваните резултати и покрај неговиот скап трансфер, и само по една година помината на Енфилд беше продаден на Кристал Палас за 27 милиони фунти.
Бенетеке има забележано повеќе од 30 настапи за фудбалската репрезентација на Белгија, од неговото деби во 2010 година. Тој го пропушти Светското првенство во фудбал во Бразил 2014 година поради повреда, но сепак беше дел од тимот кој стигна до четвртфиналето на Еуро 2016 година во Франција.
Амарилис

Амарилис (лат. ''Amaryllis'') е род на луковичести растенија од семејството на кокичиња. Растенијата од овој род често се мешаат со родот ''Hippeastrum'', чие тривијално (но не и ботаничко) име понекогаш е амарилис, но исправниот назив е јатрви. За разлика од хипеаструмите, кои се богат род, распространет во Новиот Свет, родот амарилис содржи само два претставника кои се среќаваат во каменестите и суви региони на Јужна Африка. Еден од видовите - ''Amaryllis belladonna'' - често се одгледува како украсно растение.
Амарилисот е повеќегодишно луковичесто растение. Се одликува со многу убав цвет со различни бои и големини. Амарилисите се размножуваат со семе, а најчесто вегетативно, односно со одделување, сечење или едноставно одвојување на новите луковици кои започнуваат да цветаат по 3-4 години.
nrm:Amaryllis belladonna
Лебен квасец

Лебен квасец или пивски квасец — вид на квасец. Тој е најкористениот квасец. Се користи во пекарството, производството на пиво и вино уште од антички времиња. Се верува дека првично бил изолиран од лушпата на грозјето (може да се забележи како компонента на тенкиот бел филм на лушпите на некои темно обоени овошја, како сливите; се наоѓа помеѓу восоците на растителната кутикула. Се размножува со процес на пупење.
1 Корисни својства
Пивскиот квасец изобилува со витамини од групата Б, еенцијални аминокиселини, железо, селен, цинк, магнезиум, калиум, натриум и други минерали. Поради тоа, тој има широк спектар на лековити дејства и особено им се препорачува на луѓето кои се изложени на зголемен ризик од појава на болести на нервниот или локомоторниот систем. Поради високата концентрација на витамините од групата Б, пивскиот квасец ги ублажува тегобите поврзани со болестите на нервниот систем и ги ублажува психичките пречки, уморот и депресијата. Исто така, тој го подобрува паметењето и концентрацијата, ја подобрува крвната слика и помага во лекувањето на слабокрвноста. Поради тоа, пивскиот квасец често се користи како додаток во исхраната, најчесто во форма на таблети или во прав.
2 Наводи
et:Pinnakääritamine
ФК Милвол

ФК Милвол (англиски:''Millwall Football Club'') е англиски фудбалски клуб кој се натпреварува во Чемпионшип лигата. Седиштето на клубот е во Бермондси, во југоисточен Лондон. Својте натпревари клубот ги игра на стадионот Ден. Прекарот им е „Лавови“, а пред тоа ги нарекувале „Докери“ („Лучки работници“). Прекарот го промениле во 1900 кога стигнале до полуфиналето на ФА Купот. Тогаш го добиле новиот амблем со нацртан лав.
До полуфиналето на купот исто така стигнале и во 1903 и 1937 година. Таа година воедно Милвол станал првиот клуб од третата дивизија кој упеал да стигне до најдобрите четири тима во купот. Инаку својот најдобар пласман низ историјата во ФА Купот, Милвол го има во 2004 година кога стигнаа до финалето, предводени од тогашната ѕвезда на тимот Тим Кејхил, но таму загубија од Манчестер Јунајтед со убедливи 3-0.
Традиционалните дресови на екипата на Милвол се составени од сини маици и бели шорцеви.
1 Стадион
Милвол настапувал на стадионот Ден цели 83 години од 1910-1993 година. Првиот натпревар тука го одиграле против Брајтон и Хоув Албион во кој гостите победиле со 1-0.
На 4 август 1993, Милвол се преселил на новиот стадион познат под името "Новиот Ден" (на англиски ''Тhe New Den''), кој има капацитет од 20,146 места. Сепак, меѓу навивачите на Милвол, името на стадионот останало непроменето и тие продолжиле да го нарекуваат Ден, поради што и властите на клубот одново на стадионот му го дале старото име.
2 Навивачи
Навивачите на Милвол во Англија се познати како хулигани. Нивната главна навивачка песна е "No one likes us, we don't care".
3 Најголемо соперништво
Најжесток соперник на Милвол со сигурност е екипата на Вест Хем Јунајтед. Тоа е едно од најпознатите страсно оспорени локални дербија во фудбалот. Двата клуба ретко се состанувале во последниве години; поголемиот дел од нивните средби се случиле пред Првата светска војна, со некои шеесеттина натпревари за само петнаесет години. Клубовите играле речиси 100 пати, бидејќи нивниот прв натпревар е одигран уште во далечната 1899 година. Милвол имаат 38 победи, 27 натпревари завршиле нерешено и загубиле во 34 соочувања.
И покрај насилството помеѓу двете навивачки групи на поддржувачи и повици за идните натпревари помеѓу клубовите да се играат зад затворени врати, тие се сретнале повторно на Ден во Чемпионшип лигата во сезоната 2011-2012 без целосна забрана на двата сета на навивачите, и немало повторување на толпата проблеми. Интересна изјава во врска со ова дерби дал некогашниот менаџер на Вест Хем Јунајтед, Хари Реднап, кој вели дека Вест Хем и Милвол не треба веќе никогаш да играат меѓу себе.
4 Играчи
Џордан Веб

Џордан Вестли Веб (роден на 24 март 1988) е канадски професионален фудбалски играч кој игра за „S.League“ клубот Хоганг Јунајтед, на позицијата крило .
Тој ја започнал својата кариера во Северна Америка, играјќи за клубовите на Кливленд, Спрингфилд и Торонто Линкс во „USL“ Премиер дивелопмент Лигата.
1 Препратки
*
Стриндбергов музеј

Стриндберговиот музеј (|Strindbergsmuseet) е музеј во Стокхолм (Шведска) посветен на писателот Аугуст Стриндберг (1849-1912), сместен во неговиот последен стан ''Blå tornet'' („Сина кула“) во реонот Нормалм. Отворен е во 1973, а со него раководи Стринберговото друштво (''Strindbergssällskapet'').
Стриндберг се преселил во станот во 1908 г. и живеел во него сè до неговата смрт во 1912. Музејот се состои од станот и библиотеката, како и простор за изложување. Тапетите и другите украси се реконструирани да изгледаат онака како што биле кога писателот живеел во станот, но мебелот и другите предмети се оригинални.
1 Поврзано
* Список на музеи во Стокхолм
Зрновидни

Зрновидните (науч. ''Solanales'') се ред на цветни растенија, каде спаѓа астеридната група на дикотиледоните.
Според поновите системи како оној на Групата за истражување на филогенијата на скриеносемените растенија (APG), во редот спаѓаат следниве фамилии:
* фамилијата Solanaceae (Зрнци) (зрнец, компир, модар патлиџан, домат, пиперка, тутун и петунија)
* фамилијата Convolvulaceae (повивки и сладок компир)
* фамилијата Montiniaceae
* фамилијата Sphenocleaceae
* фамилијата Hydroleaceae
Класификацијата APG II ги сместува Зрновидните во групата Евастериди I.
Во постариот Кронквистов систем, последните три фамилии се ставени на други места. Во системот се присутни и низа други фамилии што ги нема во поновата класификација:
* фамилијата Duckeodendraceae (сега синонимни на Solanaceae)
* фамилијата Nolanaceae (сега синонимни на Solanaceae)
* фамилијата Cuscutaceae (сега синонимни на Convolvulaceae)
* фамилијата Retziaceae (сега синонимни на Stilbaceae, ред Lamiales)
* фамилијата Menyanthaceae (сега сместени во редот Asterales)
* фамилијата Polemoniaceae (сега сместени во редот Ericales)
* фамилијата Hydrophyllaceae (сега синонимни на Boraginaceae)
1 Наводи
**
Македонски дени

Дени — валута на Македонија (<sup>1</sup>⁄<sub>100</sub> од македонски денар). Како монета со номинална вредност од 50 дени, пуштена е во оптек на 10 мај 1993 година како резултат на новите деноминации на денарот, воведени на 5 мај истата година. Името се претпоставува дека доаѓа од името на македонската валута во множина - |денари, кој пак е образуван од античкиот римски денариј.
На 26 април 2012 година, Народна банка на Република Македонија објавила повлекување од оптек на монетите дени. Од 1 јануари 2013 година, монетите не биле повеќе законско средство за плаќање. До 31 март 2013 година, монетите биле прифаќани на менување од страна на сите банки во Македонија, а од 1 април 2013 година монетите се прифаќаат за замена од Народна банка на Република Македонија, рокот на траење за менување не е одреден.
1 Монети
Деноминација, година, Метал, Пречник(мм), Тежина(г), Дебелина(мм), Раб, Аверс, Реверс, Слика, Изработува, Датум на повлекување
50 дени, 1993, Месинг (бакар / цинк 850/150), 21,50, 4,10, 1,6, мазна, РЕПУБЛИКА МАКЕДОНИЈА 1993, 50 дени, црноглав галеб ( Larus ridibundus), Сувенир, Самоков, 31.12.2012
Сапуновидни

Сапуновидните (науч. ''Sapindales'') се ред на цветни растенија. Нејзини познати членови се цитрусите; јаворот, дивиот костен, личито и рамбутанот; мангото и индискиот орев; темјанот и измирната; махагонијата и нимот.
Системот APG II (2003) ги става во кладот еврозиди II (во розоди, во евдикотите), вклучувајќи ги следниве 9 фамилии:*Anacardiaceae
*Biebersteiniaceae
*Burseraceae
*Kirkiaceae
*Meliaceae
*Nitrariaceae (+ Peganaceae и Tetradiclidaceae)
*Rutaceae
*Sapindaceae
*Simaroubaceae
(со „+ ...“ = може да се смета за сегрегат на претходната фамилија)
Постариот Кронквистов систем (1981) ги разграничува поинаку, влучувајќи ги следниве фамилии:
*Staphyleaceae
*Melianthaceae
*Bretschneideraceae
*Akaniaceae
*Sapindaceae
*Hippocastanaceae
*Aceraceae
*Burseraceae
*Anacardiaceae
*Julianiaceae
*Simaroubaceae
*Cneoraceae
*Meliaceae
*Rutaceae
*Zygophyllaceae
Ајс-Ти

Ајс-Ти (англиски: ''Ice-T'') (1958) е познат американски рок и хип-хоп музичар и глумец.
1 Животопис
Ајс-Ти е роден во 1958 година во Њу Џерси, а вистинското име му е Трејси Мероу. Рано останал без двајцата родители: мајка му умрела кога бил мало дете, а кога бил во шесто одделение, умрел и татко му. Тогаш, тој се преселил во Лос Анџелес за да живее со тетка му. Таму се вклучил во уличниот живот и станал дел од бандата „Вест сајд ролин 30 ориџинал Харлем крипс“ (''West Side Rollin' 30 Original Harlem Creeps''). По завршувањето на средното училиште, се пријавил да служи во армијата, но се откажал по четири години. Во 1983 година, повторно се вратил во Лос Анџелес со намера да стане хип-хоп музичар.
Ајс-Ти е оженет е за моделот и танчерката Никол Натали Остин, позната како Коко Остин, која ја запознал во 2001 година.
2 Кариера
Во раните 1990-ти, Ајс-Ти бил водач и пејач на рок-групата "Бади каунт" (Body Count) која свирела комбинација на рок и рап, со што ги поставила темелите на рок-рап правецот. Нивниот албум "Убиец на полицајци" (Cop Killer), заедно со истоимената песна предизвикале огромни полемики во американското општество. Како последица на тоа, неговите противници - конзервативците од американската десница, предводени од Чарлтон Хестон, се избориле Ајс-Ти да го изгуби договорот со неговата издавачка куќа "Сајер Ворнер Брос" (Sire Warner Bross). Набрзо, групата се распаднала и Ајс-Ти започнал успешна соло-кариера, постанувајќи еден од најпопуларните рапери во 1990-тите.
Во 2000 година, Ајс-Ти започнал да игра во телевизиската серија „Закон и ред: Оддел за жртви“, каде го глуми поранешниот агент за наркотици Одафин Тутола. Исто така, тој настапувал и во неколку филмови, претежно играјќи улоги на цврсти луѓе или војници.
Ајс-Ти е автор на книгите:"The Ice Opinion, Ice: A Memoir of Gangster Life" и "Redemption - from South Central to Hollywood", во кои го опишува своето искуство од времето кога бил дел од уличните банди. Исто така, тој држи предавања низ американските затвори и училишта, учејќи ја младината да стои подалеку од дрогата и насилството.
Во 2011 година, Ајст-Ти и неговата сопруга Коко Остин започнале да настапуваат во популарното реалити шоу наречено "Ајс ја сака Коко", кое се прикажува на телевизискиот канал Е! Шоуто се одликува со голема гледаност, за што сведочи тоа што премиерната епизода ја гледале дури 1,58 милиони гледачи.
3 Наводи
Корор

Корор е една од сојузните држави од кои е составена океанската држава Палау. Државата опфаќа неколку острови, од кои најголем е островот Корор. Државата има население од 14.000 жители, според податоците за 2004 година, или 70% од вкупното население на Палау. Корор бил поранешен главен град на Палау. Градот Корор има население од 11.200 жители. На 7 октомври 2006 година било објавено дека нов главен град на државата е Нгерулмуд.
1 Општи информации
Островот Корор со мост е поврзан со двата соседни острови:
* Нгерекебесанг
* Малакал
Покрај градот Корор, во оваа сојузна држава се наоѓаат и следните населени места:
*Нгермид
*Нгеркесеуаол
*Нгерчемај
*Ијебукел
*Идид
*Мекети
*Днгеронгер
*Икелау
*Медалај
*Нгербечед
*Нгеркебесанг
2 Збратимени градови
* Манадо, Индонезија
* Давао, Филипини
Денко Скаловски

Денко Скаловски (роден на во Скопје) ― македонски доктор по филозофски науки и универзитетски професор по филозофија.
1 Животопис
Скаловски е роден во Скопје во 1956 година. Студирал театарска режија, а потоа филозофија на Филозофскиот факултет во Белград. Високото образование го продолжил во Скопје и 1981 година, тој дипломирал на Институтот за филозофија на Филозофскиот факултет. Магистрирал во 1992 година со тезата „''Етиката на одговорноста кај Ханс Јонас''“, а докторирал 2000 година на тема „''Антиподите на современата филозофија на музиката''“.
Тој ги истражувал филозофијата на културата, филозофијата на уметноста (естетиката), филозофијата и родот, етиката и политиколошката публицистика. Се занимава со преведување и редакција на филозофски и социолошки дела од странски јазици, посебно од германски.
Тој работел како редовен професор на Институтот за родови студии на Филозофскиот факултет во Скопје. Почнувајќи од 2010 година, тој бил постојан соработник на Институтот за филозофија при универзитетот „Јохан Волфганг Гете“ во Франкфурт, Германија. Член е на Филозофското друштво на Македонија и на Меѓународното Хегелово друштво, со седиште во Хајделберг, Германија. Скаловски е истакнат активист на Еколошкото движење на Република Македонија од 1989 година. Тој станал потпретседател на Зелената партија на Македонија - ДОМ во 2013 година.
На локалните избори 2013 година, тој бил избран за советник во Советот на Град Скопје.
2 Библиографија
* „Во прво лице еднина (Културолошки речник - том 2)“, Аз-Буки, Скопје, 2012
* „Етиката и родот“, Филозофски факултет во Скопје, Скопје, 2012 (соавтор)
* „Седум македонски композитори“, Бигос, Скопје, 2010
* „Во прво лице еднина (Културолошки речник - том 1)“, Аз-Буки, Скопје, 2010
* „Тодор Скаловски - животот и делото“, МАНУ / Фондација Трифун Костовски, Скопје, 2003 (соавтор)
* „Филозофија на музиката“, Бигос, Скопје, 2001
* „Писма до Македонците“, Бигос, Скопје, 1997
* „Етиката на одговорноста“, Бигос, Скопје, 1995 / 2005
Стјуарт Холден

Стјуарт Алистер Холден (роден на 1 август 1985) — американски фудбалер со шкотско потекло кој во моментов игра како играч од средниот ред за Болтон во англиската Чемпионшип лига.
Холден ја претставувал селекцијата на САД во категориите до 20, до 23 години и во сениорскиот тим. Тој го направи своето сениорско деби во јули 2009 година против Гренада и го постигнал својот прв гол токму на тој натпревар. Тој беше дел од тимот на САД на Летните олимписки игри 2008, Голд Купот 2009 како и Светското првенство 2010 година. Од неговото деби до сега, Холден играл 17 пати во сениорската репрезентација и постигнал два гола.
Тој е син на шкотски родители и е по потекло од Белшил, Холден имал британско државјанство до својот 21 роденден, кога тој се откажал и земал американско државјанство, со што стекнува право да ја претставуваат селекцијата на САД во сениорско ниво.
1 Титули
1.1 Хјустон
*МЛС Куп (2) : 2006, 2007
Парнолисновидни

Парнолисновидните (науч. ''Zygophyllales'') се ред на дикотиледонски растенија што ги опфаќа следниве две фамилии:
* фамилијата Zygophyllaceae (Парнолисни)
* фамилијата Krameriaceae (Крамерии)
Според Групата за истражување на филогенијата на скриеносемените растенија (AGP II), се несместени во ред, но сепак се вбројуваат во еврозиди I. Редот е признаен во поновиот систем APG III (2009).
Во Кронквистовиот систем, Zygophyllaceae спаѓаче под Sapindales (Сапуновидни), а Krameriaceae под Polygalales (Млечнотревовидни).
Крососомовидни

Крососомовидните (науч. ''Crossosomatales'') се ред на цветни растенија во рамките на Розидите од групата на евдикоти. Редот е релативно нов, создаден во системот AGP II. Во него спаѓаат следниве фамилии:
* фамилија Crossosomataceae (Крососоми)
* фамилија Stachyuraceae
* фамилија Staphyleaceae
Системот APG III (2009) во редот става уште фамилии:
* фамилија Aphloiaceae
* фамилија Crossosomataceae
* фамилија Geissolomataceae
* фамилија Guamatelaceae
* фамилија Stachyuraceae
* фамилија Staphyleaceae
* фамилија Strasburgeriaceae (вклуч. некогашните Ixerbaceae)
Во постариот Кронквистов систем, фамилиите биле распоредени во редовите Rosales (Розовидни), Violales (Темјанушковидни) и Sapindales (Сапуновидни).
1 Наводи
** ( )
Киселицовидни

Киселицовидните (науч. ''Oxalidales'') се ред на цветни растенија од подгрупата розиди на евдикотите. Во него спаѓаат следниве фамилии:* фамилија Brunelliaceae
* фамилија Cephalotaceae - австралиско бардаче (''Cephalotus follicularis'')
* фамилија Connaraceae
* фамилија Cunoniaceae
* фамилија Elaeocarpaceae
* фамилија Huaceae
* фамилија Oxalidaceae (Киселици)
Фамилијата Cephalotaceae содржи само еден вид, кој е бардаче што се среќава во југозападна Австралија.
Во постариот Кронквистов систем, највеќето горенаведени фамилии биле сместени во Rosales (Розовидни). Oxalidaceae припаѓале на Geraniales (Здравцовидни), а Elaeocarpaceae биле распоредени во Malvales (Слезовидни) и Polygalales (Млечнотревовидни). Во вториот случај како Tremandraceae.
Зелковидни

Зелковидните (науч. ''Brassicales'') се ред на цветни растенија од групата еврозиди II на дикотиледонските растенија според системот APG II. Заедничка особина на сите негови членови е тоа што прават соединенија на гликозинолат (синапово масло). Во некои класификации, редот се нарекува Capparales.
Во редот спаѓаат следниве фамилии:
* фамилија Akaniaceae
* фамилија Bataceae - грмушки од Америка и Австралазија отпорни на сол
* фамилија Brassicaceae (Зелки) - синап и зелка) (може да ги вклучува и Cleomaceae)
* фамилија Capparaceae (лубеничарки, понекогаш во Brassicaceae)
* фамилија Caricaceae (Папаи)
* фамилија Gyrostemonaceae
* фамилија Koeberliniaceae
* фамилија Limnanthaceae
* фамилија Moringaceae - тринаесет видови на дрва од Африка и Индија
* фамилија Pentadiplandraceae
* фамилија Resedaceae (Резеди)
* фамилија Salvadoraceae
* фамилија Setchellanthaceae
* фамилија Tovariaceae
* фамилија Tropaeolaceae (Латинки)
Во постариот Кронквистов систем, Зелковидните се нарекувале Capparales и се вбројувале во „Dilleniidae“ и влегувале само фамилиите Brassicaceae и Capparaceae (како засебни фамилии), Tovariaceae, Resedaceae и Moringaceae. Другите таксони биле сместени во други редови.
1 Наводи
* (2003): An update of the Angiosperm Phylogeny Group classification for the orders and families of flowering plants: APG II. ''Botanical Journal of the Linnean Society'' 141(4): 399-436.
* (2007): A linear sequence of Angiosperm Phylogeny Group II families. ''Taxon'' 56(1): 7-12.
* (2002): Phylogeny of Capparaceae and Brassicaceae based on chloroplast sequence data. ''Am. J. Bot.'' 89(11): 1826-1842.
* (2004): Molecular phylogenetics of core Brassicales, placement of orphan genera ''Emblingia'', ''Forchhammeria'', ''Tirania'', and character evolution. ''Systematic Botany'' 29: 654-669.